ОТЧЕТ

ЗА ДЕЙНОСТТА НА НАРОДНО ЧИТАЛИЩЕ”ПРОСВЕТА”

С.ДАМЯНИЦА,УЛ.”ДАМЕ ГРУЕВ”№10А,

ОБЩИНА САНДАНСКИ,ЗА ПЕРИОДА 01.01.2019-31.12.2019Г.

 Месец Януари. Съвместно с д-р Янка Темелкова, GP в с.Дамяница читалището отбеляза денят на родилната помощ,21.01.”Бабин ден”,с провеждане на ритуала „поливане на бабата”,на който присъстваха жени,които в близкото минало са „бабували „на родилките.Ритуала протече при много приятна и весела атмосфера. Месец Февруари. Празникът,натоварен с най-богата древна традиция-„Трифон-Зарезан”,денят на лозаря и винаря, беше проведен в местността „Калугерица” съвместно с г-н Крум Божинов,крупен собственик на лозови масиви/50 дка/и производител на висококачествени вина.В присъствието и на други лозари от района беше направено „зарязване” и „възливане”и с пожелания за богата и качествена реколта се премина към същинската част на празника под знака на много червено вино и песни.Сред присъстващите бяха Председателят на НЧ”Просвета-1921”,с.Дамяница,Ат.Ангелов и членове на читалището. 19 Февруари.146-та годишнина от обесването на Васил Левски беше отбелязана с кратък поетичен рецитал,и разговор-беседа проведени съвместно с ученици от ОУ”Св.Св.Кирил и Методий”. Месец Март. 1 март.Денят на Баба Марта беше отбелязан с посещение на ОДЗ”Слънце”,където съвместно с читалището бе организирана малка изложба на детски картини посветени на празника ,също така и мартеници,направени от децата. 3 март.Във връзка със 141-та годишнина от Освобождението на България от турско робство читалището,съвместно с ученици от ОУ”Св.Св.Кирил и Методий”подготви и проведе поетичен рецитал,чиято основна тема бе радостта и опиянението от извоюваната свобода. 8 март.Международният ден на жената читалищното ръководство отбеляза като покани бивши народни изпълнителки и носителки на отличия от народни събори и им поднесе поздравления по случай празника. 22 март.Денят на пролетта традиционно бе отбелязан с посещение на читалищното ръководство в ОДЗ”Слънце”,където беше представен съвместно подготвения малък спектакъл,посветен на празника. Месец Май. 24 май.Денят на Светите братя Кирил и Методий и празник на българската духовност и на славянската писменост,читалището отбеляза съвместно с ученици от училището,с които подготви и проведе музикално поетичен рецитал.Присъстваха председателя на читалището членовете на настоятелсвото , читалищни членове и жители на селото. Месец Юни. 2 юни.Денят на Ботев и на загиналите са свободата на България беше отбелязан с разговор-беседа с ученици от училището на която се рецитираха стихове на поета,прочетоха се спомени на съвременници и четници от неговата чета. Месец Август. 14 август.Съвместно с организационния комитет на фестивала на доброто читалищното ръководство подготви и организира провеждането на „Шести фестивал на доброто”.Той беше открит от кмета на община Сандански,г-н К.Котев,който бе почетен гост.В програмата взеха участие деца изпълнители от село Дамяница,също и гост изпълнители от НЧ”Отец Паисий”,гр.Сандански.Програмата беше богата и се посрещна топло и с овациии от многобройната публика,сред която освен жителите на селото имаше и много гости.Края на програмата беше отбелазан с пищна заря,подарък от кмета на селото,а на самия финал зазвучаха песните на Гуна Иванова,която бе почетен и желан гост на фестивала. 15 август.Съвместно с Кметство Дамяница,читалищното ръководство взе участие в подготовката и провеждането на традиционния събор на селото-Успение Богородично.За доброто и празнично настроение беше поканен народен оркестър,имаше спортни прояви и дискотека. Месец Септември. 15 септември.Читалищното ръководство заедно с председателя присъстваха на откриването на новата учебна година.Както всяка година настроението беше приповдигнато,имаше гости от общинска администрация,беше прочетен поздравителен адрес от кмета на общината към всички ученици.Председателят на читалището,г-н Ат.Ангелов също отправи свойте поздравления към учениците и най-вече към първокласниците,като им пожела успех в трудния път към знанието. Месец Ноември. 1 ноември.Денят на народните будители читалището отбеляза съвместно с ученици от училището,като подготви и проведе разговор беседа, главна тема на която беше величайшия подвиг на всички онези радетели за българска духовност,оставили незаличима диря в нашата история. Месец Декември. 15 декември.Читалището организира и проведе”Празник на младото вино”под патронажа на г-н Крум Божинов крупен винопроизводител и член на читалището.Присъстваха участници както от селото,така и от района.Компетентно жури излъчи тримата най-добри,които бяха отличени с грамоти и бутилка бутиково вино. 20 декември. Читалищното ръководство съвместно с Кметство Дамяница организира посещение на ОДЗ”Слънце”,където децата представиха богата театрално-музикална програма,посветена на Рождество Христово.На края на тържеството кмета,който е и председателна читалището,раздаде коледни подаръци на всички деца,като им пожела здраве и весело детство. 28 декември. Във връзка с настъпването на Нова Година,читалището съвместно с инициативен комитет „Фестивал на доброто”,организира участието на група деца от селото в новогодишния благотворителен базар,организиран от НЧ”Отец Паисий”,гр.Сандански,на който бяха показани кулинарни изделия,ръчно изработени новогодишни картички и много различни творчески хрумвания.Завършека на базара беше отбелязан с богата фолклорна програма с участието на голям брои читалищни изпълнители от територията на Община Сандански.